recursal/SuperWikiNEXT-32B huggingface dataset:
**Yağçiçəyi** (*lat.* Camelina) — kələmkimilər fəsiləsinin ot cinsinə aid bitki növü.

Əhəmiyyəti
----------

Yağçiçəyindən alınan yağ texniki məqsədlər üçün istifadə edilir. Sənayenin lak-boya, sabunbişirmə və s. sahələrində istifadə edilir. Onun qidalılıq dəyəri o qədər də yüksək deyildir. Lakin, bəzi yerlərdə əhali yağçiçəyi yağını yüksək qiymətləndirərək istifadə edir. Yağçiçəyindən alınan jmıx qüvvəli yem kimi istifadə olunur. Yağçiçəyindən əldə olunan jmıxın 100 kq-da 115 yem vahidi vardır. Jmıxın 1 kq-da 270 qr. həzm olunan protein vardır. Vegetasiya müddəti qısa olduğu üçün şaxta vurmuş payızlıq bitkilərin yerində təkrar səpin aparmaq, seyrəkliyi aradan qaldırmaq üçün, bəzi rayonlarda isə kövşənlik əkinlərdə istifadə oluna bilər.

Botaniki xüsusiyyətləri
-----------------------

Mədəni şəkildə yağçiçəyinin iki növünə rast gəlinir: 1) Yazlıq yağçiçəyi (Camelina sativa Crantz), 2) Payızlıq yağçiçəyi (Camelina silvestris Waller). Yazlıq yağçiçəyi daha geniş yayılmışdır. Hündürlüyü 80 sm-ə qədər olan birillik bitkidir. Gövdəsi nazik, budaqlanandır. Yarpaqları lansetşəkilli, gödək saplaqlı demək olar ki, oturaq, kənarları zəif dişlidir. Çiçək qrupu salxım, çiçəkləri xırda, sarımtıl rənglidir. Meyvəsi armudşəkilli, qınlı qutucuqdur. Yetişdikdə iki hissəyə ayrılır. Toxumları xırdadır. Uzadılmış ovalşəkilli, qəhvəyi-qırmızı rənglidir. 1000 toxumunun kütləsi 1,0-1,5 qr-dır (rəngli şəkil 19). Toxumunun tərkibində 26-46%-ə qədər yağ olur.

Yayılması
---------

Yazlıq yağçiçəyi əsasən qərbi və şərqi Sibirdə, Bolqarıstanda, Volqaboyunda və Qazaxıstanda geniş yayılmışdır. Payızlıq yağçiçəyi də Volqaboyunda az miqdarda becərilir ki, onun məhsuldarlığı yazlıq yağçiçəyindən yüksək olur. Yağçiçəyi hektardan 6-8 sent, yüksək aqrotexniki şəraitdə isə 10-12 sent toxum məhsulu verir.

İstinadlar
----------

1. ↑  *Al-Shehbaz I. A.* A generic and tribal synopsis of the Brassicaceae (Cruciferae) (ing.). // *Taxon*: *Official News Bulletin of the International Society for Plant Taxonomy* Utrecht: IAPT, Wiley, 2012. Vol. 61, Iss. 5. P. 938. ISSN 0040-0262; 1996-8175 doi:10.1002/(ISSN)1996-8175
2. 1 2 3  H. S. HÜMBƏTOV, V. V. BƏŞİROV V. R. MOHUMAYEV "YAĞLI VƏ EFİR YAĞLI BİTKİLƏR" BAKI 2016
**Allen çayı** — (fr. l'Allaine), (alm. Hall) — İsveçrənin şimal-qərbində və Fransanın şərqində yerləşən, 65 km uzunluğunda olan çay.

Çay İsveçrənin Jura kantonunun şimalında yerləşən Porrentruy bölgəsini, həmçinin Belfort ərazisini və Fransanın Du departamentininin ərazisindən keçir.

Coğrafiyası
-----------

Allen çayı 605 m. hündürlükdə İsveçrənin Jura kantonundan qalxır və sonra Fransadakı Du çayına axır. Uzunluğu 58,2 km. olan çayın  28 km. İsveçrəyə aiddir. Su hövzəsi 1120 km2-dən çox ərazini əhatə edir.

### Keçdiyi ərazilər

Allen çayı İsveçrədə Şarmoill, Miékourt, Alle, Porrentruy, Courşavon, Courtemaîşe, Montignez, Buix, Bonkourt, Fransada Delle, Jonşerey, Grandvillars, Morvillars, Allenjoie kəndlərini keçir və Burbös çayı ilə birləşir.

Hidrologiyası
-------------

Çay Fransanın kontinental şərqi üçün su axarlarının adi mövsümi dalğalanmalarını nümayiş etdirir. Dekabr-mart ayları daxil olmaqla, orta aylıq axın sürəti 32,5-dən 38 m3/s-ə qədər, dekabr-yanvar aylarında maksimuma və yayda iyun-oktyabr ayları daxil olmaqla su minimuma çatır. Avqustda orta aylıq axımın azalması 8,5 m3/s təşkil edir.

### Aşağı su səviyyəsi

Quraqlıq zamanı VCN3 s-ə qədər düşə bilər.

### Daşqınları

Daşqınlar çox əhəmiyyətli ola bilər. MAQ "maksimum ani miqdar" 2 və MAQ 5 müvafiq olaraq 240 və 310 m3/s gücə malikdir. MAQ 10 350 m3/s, MAQ 20 400 m3/s, MAQ 50 isə 450 m3/s təşkil edir.

Maksimum ani axın 1990-cı il fevralın 15-də 414 m3/s, maksimal sutkalıq dəyəri isə 359 m3/s olmuşdu. Bu dəyərlərdən birincisini MAQ çayının miqyası ilə müqayisə etsək, bu daşqın ikiillik daşqından bir qədər çox idi və buna görə də orta hesabla hər 25-30 ildən bir təkrarlanacağı gözlənilirdi.

### Xüsusi axını

Allen çox zəngin bir çaydır. Onun hövzəsinə axan suyun miqdarı ildə 647 mm-dir və xüsusi axın sürəti hövzənin hər kv. km-nə saniyədə 20,5 l. təşkil edir ki, bu da İsveçrədə və dağlıq bölgələrdə olduqca yaygındır. Lakin Fransada orta göstəricilər 2 dəfə artıq dəyərə malikdir (təxminən 320 ml/il).

Həmçinin bax
------------

* Roys çayı
* Reyn
* Are
* Rona

İstinadlar
----------

1. ↑  .
2. ↑
3. ↑  "Arxivlənmiş surət". 2023-08-27 tarixində arxivləşdirilib. İstifadə tarixi: 2023-11-27.
4. ↑  "Arxivlənmiş surət". 2023-10-26 tarixində arxivləşdirilib. İstifadə tarixi: 2023-11-27.
5. ↑  "Arxivlənmiş surət". 2023-10-14 tarixində arxivləşdirilib. İstifadə tarixi: 2023-11-27.
6. ↑  "Arxivlənmiş surət". 2023-11-28 tarixində arxivləşdirilib. İstifadə tarixi: 2023-11-27.
7. 1 2
8. ↑   Arxivləşdirilib 2023-02-07 at the Wayback Machine 1,8 m3/
9. ↑  "Arxivlənmiş surət". 2023-06-23 tarixində arxivləşdirilib. İstifadə tarixi: 2023-11-28.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | İsveçrə tarixi |
**Ekonometrik Cəmiyyət** — 1930-cu ildə Raqnar Friş, İrvinq Fişer və Çarlz Rusun təşəbbüsü ilə yaradılan Beynəlxalq İqtisadçılar İttifaqı: "Ekonometrik Cəmiyyət, statistika və riyaziyyatla qarşılıqlı əlaqədə iqtisadi nəzəriyyənin inkişafı üçün beynəlxalq cəmiyyət" adı ilə.

Haqqında
--------

Econometrica, Journal of Mathematical Economics, Theorical Economics jurnallarını nəşr edir; 1978-ci ildən cəmiyyət nüfuzlu iqtisadi mükafatlardan birini - Friş medalını təqdim edir. Bir sıra müntəzəm seminarlar və konfranslar təşkil edir, ən böyük tədbir İqtisadi Cəmiyyətin illik Ümumdünya Konqresidir. Cəmiyyət üzvləri üçün peşəkar mükafatlardan biri cəmiyyətin ayrı-ayrı tədbirlərində mütəmadi olaraq təşkil edilən "ad mühazirələrindən" birinə dəvət etməkdir: Fişer-Şults mühazirəsi (Avropa konfransı), Marşak mühazirəsi (Avropadan kənarda regional tədbirlər və Şimali Amerika), Walras-Bowley mühazirəsi (Şimali Amerika Konfransı), Frisch Memorial Lecture (Dünya Konqresi), Coles Lecture (Şimali Amerika Yay Konfransı).

Üzvlük ödənişli və ödənişsizdir, 2015-ci ildən etibarən qiymət illik 115 ABŞ dolları (onlayn kitabxanaya çıxış ilə) və ya ildə 175 dollar təşkil edir (əlavə olaraq jurnalların çap nömrələrinə abunə daxildir). İdarə heyətinin seçkilərində və yeni tamhüquqlu üzvlərin seçilməsində səsvermə hüququ verən "tam üzv" (*ing.* fellow) statusu var; Hər il icma üzvləri arasından bir neçə onlarla yeni tam üzv seçilir.

İstinadlar
----------

1. ↑  *Bjerkholt, Olav.* "On the Founding of the Econometric Society". Journal of the History of Economic Thought (ingilis). 39 (2). June 2017: 175–198. doi:10.1017/S105383721600002X. ISSN 1053-8372.
2. ↑  *Hamermesh, Daniel S.; Schmidt, Peter.* "The Determinants of Econometric Society Fellows Elections". Econometrica. The Econometric Society. 71 (1). 2003: 399–407. doi:10.1111/1468-0262.00406. ISSN 0012-9682. JSTOR 3082057.

Xarici keçidlər
---------------

* econometricsociety.org — Ekonometrik Cəmiyyət rəsmi saytı

|  |  |
| --- | --- |
|  Bu şablona bax   Sosial şəbəkələrdə | Twitter |
| Lüğətlər və ensiklopediyalar | Böyük katalan |
| 

| Normativ yoxlama |
| --- |
| GND: 332-3 · ISNI: 0000000109403082 · LCCN: n79058648 · NKC: vse2012686670 · SUDOC: 059817631 · VIAF: 122924023 · WorldCat VIAF: 122924023 |

 |
**Sandra Elizabet Saakaşvili-Rulofs** (*gürc.* სანდრა რულოვსი) (23 dekabr, 1968) — Gürcüstanın sabiq prezidenti Mixail Saakaşvilinin həyat yoldaşı, 2004-2013-cü illərdə Gürcüstanın birinci xanımı.

Həyatı
------

Rulofs 23 dekabr 1968-ci ildə Niderlandın Terneuzen şəhərində anadan olub, milliyətcə hollanddır. O, 1991-ci ildə Brüsseldəki Xarici Dillər İnstitutunu bitirib və 1993-cü ildə Strasburqda Beynəlxalq İnsan Hüquqları İnstitutunda ali təhsilini davam etdirib. Həmin il Strasburq şəhərində Mixail Saakaşvili ilə tanış olub və onunla birlikdə Nyu-Yorka köçüb. Nyu-Yorkda ikən Sandra Kolumbiya Universiteti və bir Niderland hüquq şirkətində işləyib. 1996-cı ildə cütlük Gürcüstana gəlib və Sandra Rulofs Beynəlxalq Qırmızı Xaç Komitəsində və Tbilisidə Niderland Krallığının konsulluğunda işləyib. 1999-cu ildə Tbilisi Dövlət Universitetinə mühazirəçi kimi dəvət edilmiş Sandra 2003-cü ilədək burada çalışıb və eyni zamanda universitetdə Belçikada istifadə edilən fransız dilinin aspektləri üzrə doktorluq dissertasiyası üzərində çalışıb. 2003-də Tbilisi Dövlət Universitetində elmlər doktoru elmi dərəcəsini alıb. Rulofs öz ana dili Niderland dilindən başqa daha beş dildə - fransız, alman, ingilis, rus və gürcü dillərində danışa bilir.

Rulofs 2008-ci ilin yanvarında Gürcüstan vətəndaşlığını qəbul edib və indi ikili vətəndaşlığı var: Niderland-Gürcüstan.

Rulofs və Saakaşvilinin Eduard (1995) və Nikoloz (2005) adlı iki oğlu var.

O, "İdealistin hekayəsi"(2005) adlı avtobioqrafik kitabın müəllifidir.

1998-də "SOCO" xeyriyyətçilik təşkilatını yaradıb. Burada əsas diqqət Qərbi Avropa və gürcü şirkətləri, eləcə də fiziki şəxslər tərəfindən maliyyələşdirilən proqramların həyata keçirilməsinə yönəldilib və aztəminatlı ailələrə yardım məqsədi daşıyır. Yeni hədəflərin yaradıldığı 2007-ci ildən etibarən SOCO daha fəal şəkildə Gürcüstanda reproduktiv sağlamlıq və uşaq rifahının qayğısına qalır.

2007-ci ildə Xanım Rulofs yalnız klassik musiqiyə həsr edilən ilk gürcü radiosunun - Radio Muzanın əsasını qoymuşdur.

İstinadlar
----------

1. ↑  "SOCO". 2022-07-13 tarixində arxivləşdirilib. İstifadə tarixi: 2006-10-19.

Mənbə
-----

* *Birinci xanımlar fotolarda – Sandra Roelofs*. **qafqazinfo.az**[*ölü keçid*]  (az.)

Xarici keçidlər
---------------

* Rəsmi tərcümeyi-halı Arxivləşdirilib 2011-05-16 at the Wayback Machine  (ing.)
* Xanım Saakaşvili-Roelofs haqqında *Caspian Business News* məqaləsi  (ing.)
**Metallist** — Ukraynanın Xarkov şəhərini təmsil edən futbol klubu.

Tarixi
------

Klub 1925-ci ildə Xarkov Paravozqayırma Zavodunun nəzdində yaradılıb. Komanda 1925-1936-cı illərdə **XPZ**, 1939-cu ildə **"Zenit"**, 1939-1946-cı illərdə yenidən **XPZ**, 1946-cı ildə **"Traktor"**, 1946-1956-cı illərdə **"Dzerjinets"**, 1956-1966-cı illərdə **"Avanqard"** adları ilə çıxış edib. 1967-ci ildən indiki adı ilə fəaliyyət göstərir.

1947-1949-cu illərdə "Dzerjinets" adı ilə və 1956-cı ildə şəhərin digər təmsilçisi "Lokomotiv"in yerinə "Avanqard" adı ilə SSRİ çempionatına qoşulmuşdur. Həmin ildən bəri SSRİ çempionatının müxtəlif dəstələrində oynayan "Metallist" 1988-ci ildə ölkə kubokunu qazanmaqla avrokuboklarda debüt etmək imkanı əldə etmişdir.

Avropa kuboklarında iştirak
---------------------------

2 dəfə Avropa kuboklarında iştirak edib.

Uğurları
--------

1983-cü ildə ölkə kubokun finalçısı olan xarkovlular digər uğurlarını müstəqillik illərində əldə edib.

1992-ci ildən çıxış etdikləri Ukrayna miqyaslı yarışlarda ilk turnirdə kubokun finalına yüksələn "Metallist" ölkədə "bürünc komanda" imici qazanıb. Onlar ardıcıl 6 il Ukrayna çempionatının 3-cüsü olublar. 2006/2007 mövsümündən başlayan "bürünc illər" onları avrokubokların iştirakçısına çevirib.

İstinadlar
----------

1. 1 2 3 4 5 6 7  Azərbaycan çempionu Vəli Qasımovu kəşf edən komandaya qarşı Arxivləşdirilib 2021-10-19 at the Wayback Machine. apasport.az, 28.01.2012  (az.)

|  |  |
| --- | --- |
|  | ***Futbol klubu** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Salpiqlossis** — Bu bitkinin adı yunanca, "borudilcikli" deməkdir. Bu ad çiçəyin formasına görə verilmişdir. Çilinin subtropik zonalarında yabanı halda bu cinsin 18 növü bitir, ancaq gülçülükdə yalnız bir növündən istifadə olunur. Diş-diş salpiqlossis (S.sinuata) 1 m hündürlükdə, uzunsov yarpaqları yapışqan tükcüklərlə örtülüdür. Zoğların başlarında açılan çiçəklərin diametri 6 sm olub, tək-təkdir. Çiçəklərin rəngi darçını, sarı, ağ, bənövşəyi, qırmızı ya da çəhrayı olur. Çiçəyin ləçəklərində olan tünd damaracıqlar onlara xüsusi gözəllik verir. Salpiqlossisin toxumlarını may ayında torpağa əkməklə çoxaldırlar. Toxumların üstünə torpaq tökürlər. Salpiqlossis məhsuldar torpaqları sevir. Vegetasiya dövründə ona bir neçə dəfə gübrə vermək lazımdır. Yayı yağışlı keçən zonalarda onu becərmək məsləhət deyil.

Məlumat mənbəsi
---------------

1. Tofiq Məmmədov (botanik) "Gülçülük ensiklopediyası": Bakı: "Azərbaycan"-2016.  Arxivləşdirilib 2019-11-17 at the Wayback Machine
**Sakit eyrenis** (*lat.* Eirenis modestus) — Suilanıkimilər fəsiləsinə, Eyrenis cinsinə aid ilan növü.

Внешний вид
-----------

Yetkin ilanların uzunluğu 60 sm təşkil edir. Quyruğu isə bədənindən 2–3 dəfə kiçikdir. Bədəni boz-qəhvəyi rəngdə olur. Quyruğu işiqlı rəngdə olur.

Yayılması
---------

Gözəl təlxə əsasən Egey dənizi, Aralıq dənizi sahillərində, Türkiyənin şərqi, Suriya, İran, İraq, Azərbaycan, Gürcüstan və Ermənistan ərazilərində yayılmışdır. Rusiya ərazisində isə ancaq Dağıstanın dağlıq ərazilərində rast gəlinir.

Həyat tərzi
-----------

Gündüz saatları daşların və kolluqların arasında gizlənir. Gecə saatları aktivləşir. Qafqaz ərazisində noyabrdan aprelə qədər qışlayır.

Onlar əsasən Çoxayaqlılar, əqrəblərlə (Cücülər) qidalanır.

Çoxalması
---------

Bu növün çoxalması az tətqiq olunmuşdur. Belə fikir varki iyul ayında yumurta qoyur və ayın sonuna balalar yumurtadan çıxır. 3-dən artıq yumurta qoyur. Yumurtalar 5–16,5 mm ölçüyə malik olur.

İstinadlar
----------

1. ↑  *Pyron R. A. Burbrink F. T. Wiens J. J.* A phylogeny and revised classification of Squamata, including 4161 species of lizards and snakes (ing.). // *BMC Evol. Biol.* BMC, Springer Science+Business Media, 2013. Vol. 13, Iss. 1. P. 93. ISSN 1471-2148; 2730-7182 doi:10.1186/1471-2148-13-93 PMID:23627680
2. ↑  The Reptile Database (ing.). / P. Uetz 2015.

Mənbə
-----

* Sakit eyrenis Arxivləşdirilib 2015-09-24 at the Wayback Machine
**Ərzincan barışığı (1917)** - hərbi əməliyyatların dayandırılması haqqında Türkiyə hökuməti ilə Zaqafqaziya Komissarlığı (ZK) nümayəndələri arasında dekabrın 5 (18)-də Türkiyənin Ərzincan şəhərində imzalanmış saziş. Barışığın şərtlərinə görə, onun maddələri sülh müqaviləsi bağlanana qədər tərəflərin hər biri üçün məcburi idi. Sazişi pozan tərəflərdən biri hərbi əməliyyata başlamasını 14 gün əvvəldən bildirməli idi, əks halda, barışıq ümumi sülh müqaviləsi bağlananadək qüvvədə qalmalıydı. Döyüşən tərəflər arasında elə həmin gün demarkasiya xətti müəyyən edilməli, tərəflər öz ordularının strateji yerdəyişməsinə yol verməməli və xüsusən, türk ordusu Qafqaz cəbhəsindən Mesopotamiyaya aparılmalı idi. Qeyd edilirdi ki, Rusiya ilə Mərkəz dövlətləri arasında ümumi barışıq sazişi imzalanacağı halda, onun maddələri Qafqaz cəbhəsi üçün də məcburi olmalıdır. Ərzincan barışığına əsasən Qara dənizdə vuruşan ölkələrin hərb gəmiləri arasında hərbi əməliyyatlar da dayandınlırdı. Osmanlı Baş komandanlığı Ərzincan barışığını Sovet Rusiyası ilə deyil, Zaqafqaziya Komissarlığı ilə imzalamaqla, dolayısı ilə onu Zaqafqaziya hökuməti kimi tanımış olurdu. Ərzincan barışığından sonra Rusiya üçün Qafqaz cəbhəsi dağıldı, rus qoşunları işğal altında saxladıqları Şərqi Anadolu torpaqlarını tərk edərək, geri çəkilməyə başladı. Rusiya qoşunları geri çəkilərkən silahlarının xeyli hissəsini Azərbaycan və Anadolu türklərinə qarşı soyqırımı həyata keçirən erməni-daşnak quldur dəstələrinə verdilər.

Mənbə
-----

* Hüseyn Baykara, Azərbaycan istiqlal mübarizəsi tarixi, B. 1992;
* Azərbaycan Cümhuriyyəti (1918-1920), B. 1998.
Üç müqəddəs
**Kilsə Ataları** ( *yun.* Ἐκκλησιαστικοί Πατέρες ; pravoslavlıqda **müqəddəs atalar**) — IV əsrin sonlarından doqmatikanın, iyerarxik təşkilatın və ibadətlərin formalaşmasında xüsusi çəkiyə malik olan keçmişin görkəmli və nüfuzu kilsə xadimləri münasibətdə istifadə edilən fəxri titul. Hesab olunur ki, Kilsə Ataları ortodoksallıq, həyatlarının müqəddəsliyi və kilsənin tanınması ilə seçilir; Katolik tədqiqatçılar bu meyarlara qədimliyi də əlavə edirlər.

Kilsə Atalarının fəlsəfi və teoloji təlimi patristika, ilahiyyat elminin bu təlimi öyrənən bölməsi isə patrologiya adlanır.

Katoliklik və pravoslavlıqda eyni asketlər və ruhani yazıçılar Kilsə Ataları adlandırılır, lakin onların ehtiram səviyyəsində fərq var. Qərbdə klassik patristik dövr adətən Sevilyalı İsidor , Rus Pravoslav Kilsəsində - Dəməşqli İoann , Yunan kilsələrində - Qriqori Palamas və onun tərəfdarları ilə başa çatmış hesab olunur.

Sonrakı ilahiyyatçılar Qərbdə Kilsə doktorları, onların təlimi isə sxolastika adlanır.

İstinadlar
----------

1. ↑  *Plekon, Michael.* Tradition Alive: On the Church and the Christian Life in Our Time : Readings from the Eastern Church (English). Rowman & Littlefield. 2003. səh. 70. ISBN 978-0-7425-3163-5.
2. ↑  *Brown, Stephen F.* Church Fathers. Encyclopedia of Medieval Philosophy. 2011. 209–216. doi:10.1007/978-1-4020-9729-4\_125.
3. ↑  Bardenhewer, 1908
4. ↑  Шафф, 2010
**Emin Əkrəm oğlu Şəkinski** (6 noyabr 1960, Bakı - 20 oktyabr 2020) — Azərbaycan Respublikası Daxili İşlər Nazirliyinin Nəqliyyatda Baş Polis İdarəsinin Rəisi, polis general-mayoru.

Həyatı
------

Şəkinski Emin Əkrəm oğlu 1960-cı ildə Bakı şəhərində anadan olmuşdur. 1982-ci ildə Bakı Dövlət Universitetinin tarix, 1993-cü ildə hüquq fakültələrini bitirmişdir.

1985-ci ildən daxili işlər orqanlarında xidməti fəaliyyətə başlamışdır. Cinayət-axtarış strukturlarında müxtəlif vəzifələrdə xidmət aparmışdır.

E. Şəkinski Bakı şəhəri Baş Polis İdarəsinin Cinayət Axtarış İdarəsində şöbə rəisi, Yasamal RPİ-nin 26-cı polis bölməsinin rəisi, Xətai RPİ-nin rəis müavini vəzifələrində işləmiş, 2004-cü ilin avqust ayında isə DİN-in Daxili Təhlükəsizlik İdarəsinin rəisi vəzifəsinə irəli çəkilmişdir.

2005-ci ilin aprel ayından DİN-in Baş Cinayət Axtarış İdarəsinin rəisi vəzifəsinə təyin edilmişdir.

Əməliyyat-xidməti fəaliyyətindəki uğurlu nəticələrinə görə müxtəlif mükafatlara layiq görülmüşdür.

6 övladı var. 4 qız 2 oğlan.

Oğlanlarından Fəxri Şəkinski avtomobil qəzasında həlak olmuşdur. 

Digər oğlu Əkrəm Şəkinskidir.

Mükafatları
-----------

30 iyun 2005-ci il tarixində Azərbaycan Respublikası Prezidentinin Sərəncamına əsasən Azərbaycan polisi günü münasibətilə, Azərbaycan Respublikasında ictimai qaydanın qorunmasında, ictimai təhlükəsizliyin təmin edilməsində, cinayətkarlıqla mübarizədə xüsusilə fərqləndiyinə, Azərbaycan Respublikası ərazi bütövlüyünün təmin edilməsində və xidməti vəzifələrin yerinə yetirilməsində şücaət və igidlik göstərdiyinə görə "Azərbaycan Bayrağı" ordeni ilə təltif edilmişdir.

İstinadlar
----------

1. ↑  Azərbaycan Respublikası Daxili İşlər Nazirliyinin zabitlərinə ali xüsusi rütbələrin verilməsi haqqında Sərəncam [*ölü keçid*]
2. ↑  Azərbaycan Respublikası Daxili İşlər Nazirliyinin bir qrup əməkdaşının təltif edilməsi haqqında Sərəncam [*ölü keçid*]

Xarici keçidlər
---------------

* Azərbaycan Respublikası Daxili İşlər Nazirliyinin saytında Emin Şəkinski haqqında səhifə. mia.gov.az  (az.)
**Kappadokiyalı kilsə ataları** — Müqəddəs Üçlük ehkamını təkmilləşdirən və sistemləşdirən Kappadokiyalı olan kilsə atalarının ümumiləşmiş adıdır.
IV yüzillikdədə Xristianlıq artıq bütpərəstlik üzərində tam qələbə çalmışdır və Roma imperiyasının rəsmi dövlət dininə çevrilmişdir. Arianlıqla Atanasiosun ardıcılları arasında gedən çəkişmələr zamanı Roma imperiatorları çeşidli dövrlərdə öz siyasi maraqlarını rəhbər tutaraq bu iki cərəyanı dəstəkləyirdilər. 

Ancaq sonda Atanasiosun ardıcılları, yəni **Atanın oğulla bir mahiyyətə malik olması** doktrinası tərəfdarları qalib gəlmişdilər. Məhz bu cərəyan dövlət tərəfindən tanınmış və imperiyanın rəsmi Kilsəsini təşkil etmişdi. Bütpərəstlərlə birlikdə bütün başqa xristian cərəyanları və təriqətləri qadağan olunmuş, onların tərəfdarları isə təqiblərə məruz qalmışdılar. 

Bu proseslərlə bərabər, rəsmi xristian Kilsəsinin ideologiyası da yaranmaqda idi. Dini ehkamların sabitləşməsi, onların fəlsəfi əsaslarının işlənməsi, sistemləşdirilməsi işi imperiyanın həm Şərqində, həm də Qərbində gedirdi. Şərqdə bu işi İsgəndəriyyəli Atanasios, Qeysəriyyəli Basilios, Nazianzlı Qreqorios, Nissalı Qreqorios və Yohannes Xrisostomos adlı kilsə ataları etmişdilər. Onlara *"kappadokiya ataları"* deyirdilər. Qərbdə isə bu iş Mediolanlı Ambrosius, Stridonlu Hiyeronimus, Avqustinus və Gregorius Dialogus tərəfindən aparılmışdır. Bu dövrün patristikasına neoplatonizm ideyaları çox böyük təsir göstrəmişdir.

*Kappadokiyalı kilsə ataları* üçdür:

* Basil QeysəriyyəliBasil Qeysəriyyəli
* Qreqor NazianzenQreqor Nazianzen
* Nissalı QriqoriNissalı Qriqori

Onların təlimi II Ekumenik kilsə məclisində qəbul edilmişdir.

Mənbə
-----

* Aydın Əlizadə[*ölü keçid*] (2007). *Xristianlıq: tarix və fəlsəfə*. Bakı: Əbilov, Zeynalov və qardaşlar, s. 73-74. ISBN 5-87459-013-7[*ölü keçid*]. 2016 tarixində arxivləşdirilib. 2016-08-16 tarixində istifadə olunub.

Ədəbiyyat
---------

* Aydın Əlizadə[*ölü keçid*] (2007). *Xristianlıq: tarix və fəlsəfə*. Bakı: Əbilov, Zeynalov və qardaşlar, s. 73-74. ISBN 5-87459-013-7[*ölü keçid*]. 2016 tarixində arxivləşdirilib. 2016-08-16 tarixində istifadə olunub.
* Kарташев А. В. Вселенские Соборы. I Вселенский собор в Никее 325 г. Великие каппадокийцы Arxivləşdirilib 2012-03-07 at the Wayback Machine
* Иоанн Мейендорф. Введение в святоотеческое богословие. Каппадокийский синтез
**Şəbəkə suverenliyi**, həmçinin **rəqəmsal suverenlik** və ya **kibersuverenlik** — internet idarəçiliyində dövlət kimi idarəedici qurumun şəbəkə üzərində sərhədlər yaratmaq və daha sonra bir çox hallarda belə sərhədlərdən kənarda hüquq-mühafizə olaraq nəzarət formasını tətbiq etmək səyi.

Şəbəkə suverenliyi dövlət təhlükəsizliyinə, internet idarəçiliyinə, internetin milli və beynəlxalq şəbəkələrinin istifadəçilərinə təsir göstərir.

Dövlət təhlükəsizliyinə təsiri
------------------------------

Şəbəkələr dövlətlərin suveren nəzarətini genişləndirmək üçün çətin yerlərdir. Kommunikasiya sahəsi üzrə professor Ellison Kavanaq özünün "*İnternet əsrində sosiologiya*" kitabında dövlət suverenliyinin şəbəkələr tərəfindən kəskin şəkildə azaldığını iddia etmişdir.

ÜƏMT-nin rolu
-------------

Ümumdünya Əqli Mülkiyyət Təşkilatı Birləşmiş Millətlər Təşkilatının orqanıdır və bütün üzv dövlətlərdə əqli mülkiyyəti qorumaq üçün nəzərdə tutulmuşdur. ÜƏMT məzmuna Patent Əməkdaşlıq Müqaviləsi (PƏM) vasitəsilə müxtəlif şəbəkələri keçməyə icazə verir. PƏM dövlət sərhədləri boyunca məzmun təminatçılarının təhlükəsizliyini təmin etməklə beynəlxalq patentlərə imkan verir. Bu patentlər üzərində öz şəbəkə suverenliyini tətbiq etmək dövlətlərdən asılıdır. Müəllif hüququ və şifrələmə üçün qlobal standartlar hökumətlərin əməkdaşlıq edə biləcəyi üsullardan biri kimi nəzərdən keçirilir. Qlobal standartlarla şəbəkə suverenliyini tətbiq etmək daha asandır, çünki o, əqli mülkiyyətə hörmət yaradır və məzmun yaradıcılarının və provayderlərin hüquqlarını qoruyur. Təklif edilən alternativlərdən biri rəqəmsal imzanın tətbiqi idi. Bu, məzmun provayderləri və hökumətlərin rəqəmsal zərf kimi məzmunu imzalaması ilə şəbəkə suverenliyini qorumaq üçün istifadə edilə bilər.

Həmçinin bax
------------

* Kibertəhlükəsizlik
* Verilənlər idarəçiliyi
* Verilənlərin lokallaşdırılması
* Verilənlər suverenliyi
* Rəqəmsal inklüzivlik
* Rəqəmsal öz müqəddəratını təyin etmə
* İnformasiya məxfiliyi

İstinadlar
----------

1. ↑  *Obar, Jonathan; Clement, Andrew.* "Internet Surveillance and Boomerang Routing: A Call for Canadian Network Sovereignty". 1 July 2013: 2. doi:10.2139/ssrn.2311792. SSRN 2311792.
2. ↑  *Cavanagh, Allison.* Sociology in the Age of Internet. McGraw-Hill International. 2007-04-01. 41. ISBN 9780335217250.
3. ↑  *Davis, J.C.* "Protecting intellectual property in cyberspace". IEEE Technology and Society Magazine. 17 (2). Summer 1998: 12–25. doi:10.1109/44.682891.
4. ↑  "PCT FAQs" (PDF). World Intellectual Property Organization. 25 June 2008 tarixində orijinalından (PDF) arxivləşdirilib. İstifadə tarixi: 20 March 2014.
5. ↑  *Reidenberg, Joel R.* "Governing Networks and Rule-Making in Cyberspace". Emory Law Journal. 45. 1996: 918.
6. ↑  *World Intellectual Property Organization.* "Building Respect for IP". World Intellectual Property Organization. 20 March 2014 tarixində arxivləşdirilib. İstifadə tarixi: 20 March 2014.
7. ↑  *Reidenberg, Joel R.* "Governing Networks and Rule-Making in Cyberspace". Emory Law Journal. 45. 1996: 918.

Xarici keçidlər
---------------
**Karlo Ponti** (it. Carlo Ponto) — İtaliya kinoprodüseri.

Həyatı
------

Karlo Ponti 1912-ci ildə Lombardiya vilayətinin Macent şəhərində anadan olmuşdur.Milan Universitetində Hüquq fakültəsini bitirmişdir.İlk film prodüseri kimi 1940-cı ildən karyerasına başlamışdır. 140-dan çox filmlərin prodüseri olmuşdur.Ən çox Federiko Fellini ilə filmlərdə çalışmışdır.

Şəxsi həyatı
------------

1946-cı ildə Ciliana Fyastri ilə evlənir.Lakin 1957-ci ildə arvadının xəbəri olmadan Meksikada Sofi Loren ilə evləndi.O zamanlar arvaddan ayrılmaq haqqında qanun İtaliyada yox idi.Bu səbəbdən onlar İtaliyaya geri dönərək evli olduqlarını inkar edirlər.Fransız vətəndaşlığını 1965-ci ildə qəbul etdikdən sonra Karlo Ponti ilk arvadından ayrılır.1966-cı ildə isə Karlo Ponti ilə Sofi Loren ailə həyatı qururlar.Onların iki övladı dünyaya gəlir.

1979-cu ildə qiymətli sənət əsərləri oğurladığından ona 22 milyard İtalyan lirəsi və 4 il həbs cəzası təyin etdilər. Lakin onun vətəndaşlığı Fransız vətəndaşlığı olduğundan, həmin cəzalardan qurtulmuşdur.

Seçilmiş filmoqrafiya
---------------------

1. Kiçik qədim dünya (film, 1940)
2. Avropa 51 (film, 1952) / Europa '51  (ital.)
3. Yol (film, 1954) / La Strada  (ital.)
4. Hərb və sülh (film, 1956) / War and Peace  (ing.)
5. İki qadın (film, 1960) / La Ciociara  (ital.)
6. Dünən, bu gün, sabah (film, 1963) / Ieri, oggi, domani  (ital.)
7. Səfər (film, 1974) / Il viaggio  (ital.)
8. Qanqsterin oyuncağı (film, 1975)

Xarici keçidlər
---------------

* Karlo Ponti — IMDb səhifəsi
**Amandurdı Annadurdıyev** (11 fevral 1967, Aşqabad) — bütün mövqelərdə oynayan sovet və türkmən futbolçu. Türkmənistan milli komandasında oynadı.

Tərcümeyi-hal
-------------

Amandurdu Annadurdıyev 11 fevral 1967-ci ildə Türkmənistan SSR-in Aşqabad şəhərində anadan olmuşdur.

1988–1991-ci illərdə "Kopetdağ" komandasında oynamışdır.

1992–2004-cü illərdə Türkmənistanın müstəqil çempionatında "Kopetdağ", "Nisa", "Qalkan" komandalarında iştirak etmişdir.

Amandurdı Annadurdıyev 1992-ci ildən Türkmənistan milli komandasında iştirak etməyə başladı. İlk oyununu 1 iyun 1992-ci ildə Qazaxıstana qarşı keçirdi (bu, müstəqil Türkmənistan yığmasının keçirdiyi ilk oyun idi). 1994-cü ildə Asiya Oyununda da iştirak etmişdir. 2003-cü ilə qədər Türkmənistan yığmasındakı oyunlarda iştirak etmişdir. FİFA Dünya Kubokunda 39 matçda iştirak etdi və 2 qolun müəllifi oldu.

Annadurdıyev futbolda universal mövqedə, yəni, bütün mövqelərdə oynayırdı. O, ümumiyyətlə, 144 matçda iştirak etdi və 41 qolun müəllifi oldu. Türkmənistan yığmasının ilk oyunçularından biri oldu.

2004-cü ildə karyerasını başa vurdu, lakin 2005-ci ilin mayında Kopetdağa qayıtdı və burada daha 2 mövsüm oynadı.

Nailiyyətlər
------------

1988-ci ildə ilk iştirakında 36 dəfə oynadı, 5 qolun müəllifi oldu. Növbəti il 39 oyun oynadı, 8 qol vurdu. 1990-cı ilin birinci liqasında 32 matçda iştirak etdi və cəmi 1 qol atdı. 1991-ci ildə birinci liqada iştirak edərkən 37 matçda iştirak etdi və 5 qol sahibi oldu. Növbəti mövsümlərdə 2001-ci ilə qədər "Kopetdağ"-da oynayan Annadurdıyev 2000-ci il Birinci Liqa mövsümündə 13 qolla mövsümün bombardiri oldu. 2002-ci il mövsümündə "Qalkan" komandasında çıxış edən Annadurdıyev 2003–2004-cü il mövsümlərində "Nisa" komandasında oynadı və əvvəlcə, 1-ci, sonra 2-ci yeri tutdu. Bu mövsümə qədər ardıcıl 8 mövsümdə birincilik dərəcəsini əldə etdi. 2005–2006-cı ildə isə "Kopetdağ" futbol komandasına qayıtdı və bu mövsümdə həmin komandada çıxış etdi. 2005-ci ildə bu yığmada 2 qol müəllifi oldu.

* "Kopetdağ"-da bir oyunçu olaraq bir neçə dəfə Türkmənistan çempionu (1992–1995, 1998, 2000).
* Türkmənistan kubokunun qalibi 1993 (finalda qol vurdu), 2000 (finalda qol vurdu).
* Türkmənistan 2000 çempionatının ən yaxşı bombardiri

İstinadlar
----------

1. ↑  Komandanın birinci qələbəsi [*ölü keçid*].

Xarici keçidlər
---------------

* Amandurdı Annadurdıyev — "FootballFacts.ru" saytında.  (rus.)
* Amandurdı Annadurdıyev National-Football-Teams.com'da
**İmogen Pots** (*ing.* Imogen Poots; {{DVTY}} şablonu boşdur ) — ingilis aktrisası və modeldir.

Həyatı
------

Pots 3 iyun 1989-cu ildə Londonun Hammersmith şəhərində irlandiyalı televiziya prodüseri Trevor Poots və ingilis jurnalist Fiona Qudallın qızı olaraq anadan olub. O, Brook Greendə qızlar üçün Bute House hazırlıq məktəbində, Cənubi Kensinqtonda Queen's Gate məktəbində və Londonun Hammersmith şəhərində *Latymer Upper School*da oxuyub və burada 3A-ALevel əldə edib. İmogenin model kimi fəaliyyət göstərən Aleks adında böyük qardaşı vardır.

Uşaq ikən İmogen baytar olmaq niyyətində idi, lakin bir gün şəxsən baytarlıq klinikasında əməliyyat zamanı qan görməsi İmogenin özünü pis hiss etməsinə səbəb olmuşdur. 14 yaşında gələcək aktrisa YoungBlood şirkətinin *Hammersmith*dəki teatr seminarında iştirak etməyə başlayır. Teatr studiyasının tərkibində o, nəinki aktyorluğu öyrənir, həm də improvizasiya və ssenaristliyin sirlərinə malik olur. Məhz o zaman Pots gələcəkdə nə etmək istədiyini başa düşür. 2008-ci ildə imtahanları müvəffəqiyyətlə verərək İmogen Londondakı Courtauld İncəsənət İnstitutunda təhsil almaq üçün qrant alır, lakin həmin zamanlarda o, artıq çəkilişlərlə məşğul olduğu üçün təhsilini iki il təxirə salmalı olur.

İstinadlar
----------

1. ↑  "Imogen Poots: A bright young thing who won't suffer for her art". The Independent. 2010-05-02. 2012-07-15 tarixində arxivləşdirilib. İstifadə tarixi: 2010-05-02.
2. ↑  "Imogen Poots – A blooming English Rose". The Independent (ingilis). 2010-12-10. 2021-08-08 tarixində arxivləşdirilib. İstifadə tarixi: 2021-08-08.
Uenlok və Mandevil
**Uenlok və Mandevil** (*ing.* Wenlock and Mandeville) — 2012-ci il London Yay Olimpiya Oyunlarının talismanları

2012-ci il London Yay Olimpiya Oyunlarının ilk talismanları metal rəngdə Venlok və Mendevill adlı iki təkgözlü məxluqlar seçilmişdir.

Maç Venlok kəndində XIX əsrdə idman oyunları keçirilib. Həmin oyunlar Pyer de Kuberteni Ümumdünya Olimpiya Oyunlarının yaradılmasına ruhlandırıb. Bukinhemşir qraflığında yerləşən Stouk Mandevill hospitalı isə Paralimpiya Oyunlarının dünyaya gəldiyi yer kimi göstərilir.

Olimpiadanın talismanı olan kimi Venlok əllərində olimpiya halqalarının sayı qədər — 5 qolbaq gəzdirir. Mendevill isə öz baş forması ilə Paralimpiya Oyunları simvolunu təkrarlayır. Hər iki məxluqun alnında sarı fonarlar yanır. Bu isə London taksilərinin üstündəki analoji işarəni əks etdirir.

Bu talismanları rəssam Maykl Morpuqro hazırlamışdır. Təşkilat komitəsinin sədri Sebastyan Kounun sözlərinə görə, talisman seçimində uşaq və ailə cütlüklərindən ibarət fokus qrupların fikirləri nəzərə alınıb. Onun fikrincə, uşaqlar olimpiadanın talismanları qismində heyvanları görməyi o qədər də arzu etməyiblər. Onlar öz tarixi əlamətlərinin talismanlarda əksini istəyiblər.

Mənbə
-----

* London olimpiadasının talismanları təqdim olundu Arxivləşdirilib 2009-10-02 at the Wayback Machine

İstinadlar
----------

1. ↑  Britaniyalılar London-2012 üçün daha bir talisman tapdı Arxivləşdirilib 2016-03-07 at the Wayback Machine  (az.)
Vikipediyada bu ad-soyadlı digər şəxslər haqqında da məqalələr var; bax: İbrahim Məmmədov.

**İbrahim Məmmədov** (16 iyul 1964, Zərdab rayonu) — azərbaycanlı jurnalist, televiziya aparıcısı, Azərbaycan Respublikasının əməkdar jurnalisti.

Həyatı
------

İbrahim Məmmədov 16 iyul 1964-cü ildə Zərdab rayonunda anadan olub. Bir müddət burada yaşadıqdan sonra ailəsi ilə birlikdə Göyçay rayonuna köçüb. Orta məktəbi Göyçayda bitirdikdən sonra N.Tusi adına Pedaqoji Universitetdə təhsil alıb. Tarix və hüquq fakültəsini fərqlənmə diplomu ilə bitirib. "Azərbaycana qarşı Sumqayıt təxribatı. Qriqoryanın işi" adlı elmi monoqrafiyanın, "Üç əsrin alqoritmləri və ya tarix necə təkrarlanır (1700-2019)" adlı kitabın və yüzlərələ məqalənin müəllifidir. "1988-ci il Sumqayıt hadisələri Ermənistanın Azərbaycana qarşı təcavüzünün tərkib hissəsidir" adlı elmi işi müdafiə edərək tarix üzrə fəlsəfə doktoru elmi dərəcəsi alıb. "Əməkdar jurnalist"dir. "Sovet imperiyasının gizlinləri. Qriqoryanın işi" adlı 3 hissəli sənədli filmin müəllifidir.

"Azadlıq" qəzetində, "Space" və ANS telekanallarında işləyib.

2005-2006-cı illərdə Azərbaycan Respublikası Prezidentinin Administrasiyasının ictimai-siyasi məsələlər şöbəsində baş məsləhətçi kimi çalışıb. 2006-cı ildən 2012-ci ilin fevralınadək Azərbaycan Televiziya və Radio Verilişləri Qapalı Səhmdar Cəmiyyətində İctimai-siyasi proqramlar baş redaksiyasının baş redaktoru olub. 2012-ci ilin fevralından 2015-ci ilin sentyabrınadək Azərbaycan Televiziya və Radio Verilişləri Qapalı Səhmdar Cəmiyyətində sədr müavini vəzifəsində çalışıb. Region TV-nin sədr müavinidir. Hazırda Azərbaycan Nazirlər Kabinetinin mətbuat xidmətinin rəhbəridir. Ailəlidir, 2 övladı var.

Filmoqrafiya
------------

1. "Kənd saatı" — redaktor
2. "Mənə inanın!" (Prezident İlham Əliyevə həsr olunmuş 3 hissəli sənədli film) — müəllif
3. "Liderlik missiyası". Heydər Əliyevin fəaliyyətinə həsr olunmuş 3 hissəli sənədli film — müəllif
4. "Günün nəbzi"
5. "Həftə" (analitik-informasiya proqramı) — müəllif
6. Əsas məsələ
7. "Sovet imperiyasının gizlinləri. Qriqoryanın işi" (3 hissəli sənədli film, 2011) — müəllif
8. "Cənubi Qafqaz tarixi: miflər və reallıq" (sənədli film) — müəllif
9. "Çəkiclə zindan arasında" (sənədli film) — müəllif
10. "Yüksəlişə üçrəngli yol" (Azərbaycan bayraqlarının tarixinə həsr olunmuş sənədli film) — müəllif
11. "Günə baxış" (analitik-informasiya proqramı)
12. "Həftəyə baxış" (analitik-informasiya proqramı)

İstinadlar
----------

1. ↑  Azərbaycan Respublikasında televiziya işçilərinə fəxri adların verilməsi haqqında Azərbaycan Respublikasının Prezidentinin 4 noyabr 2008-ci il tarixli, 24 nömrəli Sərəncamı. Arxivləşdirilib 2019-05-03 at the Wayback Machine e-qanun.az  (az.)
**İohan Otto Lüdviq Qabillon** (alb. Ludwig Gabillon*;* 16 iyul 1825 – 13 fevral 1896, Vyana) — alman saray aktyoru, teatr rejissoru, teatr xadimi.

Haqqında
--------

Fransadan qaçaraq Meklenburqda məskunlaşan Hugenotlar ailəsində anadan olub. 1844-cü ildə o, Rostokda bir teatr truppasına xor ifaçısı kimi daxil olur və ilk dəfə səhnədə debüt edir.
1846-cı ildə Julius Mosen onu Oldenburq Məhkəməsinin teatrına dəvət etdi.
1848-ci ildə Şverin məhkəmə teatrına köçdü.
Təxminən 1851-ci ildə Kassel Dövlət Teatrında, sonra 1853-cü ilə qədər Hannover Opera Teatrında xidmət etdi.
1853-cü ildə Heinrich Laube onu Vyana Məhkəməsi Burgteatrına dəvət edir. Onlar Lüdviq Dessoir, Emil Devrient və Lina Fuhr-Valdau ilə birlikdə Londonun Sent Ceyms Teatrında böyük uğurla çıxış ediblər.
Burqteatrın səhnəsində bir çox xarakterik rollar oynadı, repertuarında 300-ə yaxın rol var idi. Daha sonra direktor vəzifəsinə təyin oldu. 1875-ci ildən 1895-ci ilə qədər Qabillon Burqteatrın direktoru olub.
Onun həyat yoldaşı Zerlina Qabillon - eyni teatrın aktrisası, intriqaların və zərif dünyəvi xanımların rollarında təkrarolunmaz idi.
İnsult nəticəsində dünyasını dəyişib.

### Xatirəsi.

Onun adı Vyananın on altıncı səmtindəki küçələrdən birinə - Ottakrinqə verilmişdir.

İstinadlar
----------

1. 1 2 3 4 5 6  *Deutsche Nationalbibliothek* Record #116326557 // Ümumi tənzimləmə nəzarəti (GND) (alm.). 2012—2016.
2. 1 2  *Minor J.* Gabillon, Ludwig // Biographisches Jahrbuch und Deutscher Nekrolog (alm.). / Hrsg.: A. Bettelheim B. Vol. 1, 1896. S. 432–440.
Vikipediyada bu adlı digər şəxslər haqqında da məqalələr var; bax: Marina.

**Marina Radiş** (*rum.* Marina Radiș 2 fevral 1982, Çadır-Lunqa, Qaqauziya) — Moldovalı müğənnisi (soprano). İlk fəaliyyətinə aktrisa kimi başlayır. 11 yaşında, Çadır-Lunqda Qaqauz xalq mahnı müsabiqəsində qalib gəlir. 18 yaşında hər il keçirilən "Qaqauz Sesi" mahnı müsabiqəsində Qran Pri mükafatına layiq görülür. Dəfələrlə Kişinyovda "Viktoriya" vətənpərvərlik mahnı müsabiqəsinin laureatı olur. 2000-ci ildə orta ixtisas musiqi təhsili olmamasına baxmayaraq, Kişinyovdakı Musiqi, Teatr və Təsviri Sənətlər Akademiyasının akademik vokal şöbəsinə (İ. Kvasyuva sinfi) qəbul edilir. Sonradan Marina Svetlana Popovanın opera oxuma sinfi Marinaya böyük təsir göstərir. 2003-cü ildə Breila şəhərində H. Derkle Beynəlxalq Vokal Müsabiqəsinin laureatı olur.

2005-ci ildə Violetta (Cüzeppe Verdinin La Traviata) partiyası ilə Moldova Milli Opera və Balet Teatrının səhnəsində debüt edir. Kişinyov səhnəsində Mikaela (Jorj Bize, Karmen), donna Anna (Don Covanni, Volfqanq Amadey Motsart) kimi partiyalarda əsərləri səsləndirir. O, dəfələrlə Rusiyada keçirilən Moldovanın Mədəniyyət Günlərində iştirak etmişdir. Qazaxıstanda, Almaniyada, İsveçrə səhnələrində çıxış edir.

Müsabiqələr və festivallar
--------------------------

### Müsabiqələr

2003 — Beynəlxalq "Hariclea Darclee" vokal müsabiqəsi, Braila, Rumıniya — laureat

2005 — Beynəlxalq "Alexandrovski" vokalçılar müsabiqəsi, Minsk, Belarus — diplom

2006 — Elena Obraztsova Beynəlxalq Opera Müsabiqəsi, Moskva, Rusiya — diplom laureatı

2007 — "Madame Butterfly" Beynəlxalq Opera Müsabiqəsi, Kişinyov, Moldova — laureat

### Festivallar

2006 — MDB üzvü olan ölkələ gənclərinin delfin oyunları, Astana, Qazaxıstan

2008 — "Astananın 10 ili" festivalı, Qazaxıstan

2008 — Türksoy — Opera Festivalının Dais, Mersin, Türkiyə, Girne, Kipr

2008 — Türksoy-15 Festivalı, Ankara, Türkiyə

2008 — "Opera-2008" IV Beynəlxalq Musiqi Festivalı — Astana, Qazaxıstan

2009 — "Turksoy-Dais Opera" Festivalı, İstanbul, Türkiyə

2011 — Ümumrusiya açıq rok festivalı "Safoniy", Rusiya, Smolensk vilayəti, Safonovo

Repertuarı
----------

### Operaları

Jorj Bize "karmen" — Mikaela, Mersedes

Cüzeppe Verdi "Nabukko" — Anna

Cüzeppe Verdi "La Traviata" — Violetta

Cüzeppe Verdii "Rigoletto" — Gilda

Qaetano Donizetti "Don Paskuale" — Norina

Qaetano Donizetti "Sevgi içkisi" — Adina

Qaetano Donizetti "Lusia di Lammermur" — Lusia

Volfqanq Amadey Motsart "Don Juan" — Donna Anna

Volfqanq Amadey Motsart "Fiqaronun Toyu" — Qrafinya Suzanna

Nikolay Rimski-Korsakov "Çarın gəlini" — Marta

Cakomo Puççini "Bohema" — Mimi

Pyotr Çaykovski "Yevgeni Onegin (opera)" — Tatyana

Mənbə
-----

* Страница Марины Радиш на сайте Национального театра оперы и балета Молдавии  (rum.)
* Канал Марины Радиш на youtube
* Сайт артистического менеджмента Сергея Молчанова
* Чолак Владимир — Magnificat

İstinadlar
----------

1. ↑  Д. Гагауз. Дочь Гагаузии — лауреат международного конкурса Arxivləşdirilib 2010-01-08 at the Wayback Machine // "Независимая Молдова", 10.10.2003.
**Nansi Metkalf** — ABŞ voleybolçusu. 1978-ci ildə anadan olan voleybolçu Nansi Metkalf 186 sm boya malikdir.

Karyerası
---------

2000-ci ildən ABŞ yığmasının şərəfini qoruyan Metkalf bu komanda ilə dünya çempionatının gümüş (2002), dünya Qran-Prisinin (2003, 2004) və dünya kubokunun bürünc medallarına sahib olub. Panamerika kubokunun qalibi (2003) və üçüncüsü (2010) adını qazanıb. Karyerası ərzində "İndias Mayaguez" (Puerto-Riko, 2002–2003), "Peruca" (İtaliya, 2003–2004), "Əczaçıbaşı" (Türkiyə, 2004–2005, 2007–2009), "Mursiya" (İspaniya, 2006–2007), "Minas" (Braziliya, 2009–2010) və "Kriollas de Kaguas" (Puerto-Riko, 2010) klublarında çıxış edib. Klub karyerasında Türkiyə, İspaniya çempionatının və kubokunun qalibi adını qazanıb. Onun Avropada ən böyük uğuru 2007-ci ilə təsadüf edib. Amerikalı voleybolçu "Mursiya"nın heyətində "Top-komandalar" kubokuna sahib olub. Metkalf 2010-cu ildə Bakının "Lokomotiv" komandasına transfer olunub.

2012-ci ildə Superliqanın gümüş mükafatçısı kimi Lokomotivdən böyük ümüdlərlə İqtisadçıya transfer olunmuşdu. İqtisadçının da eyni uğuru qazanmasında böyük rol oynayan amerikalı voleybolçu 2013-cü ildə komandanı tərk edərək karyerasını bitirmək haqqında qərar qəbul etsə də daha sonra bu qərarını dəyişərək legioner karyerasını Yaponiyada davam etdirmişdi.

İstinadlar
----------

1. ↑  "**www.worldofvolley.com**". 2021-06-24 tarixində arxivləşdirilib. İstifadə tarixi: 2014-06-01.
2. ↑  Nansi Metkalf karyerasını bitirdi Arxivləşdirilib 2015-09-24 at the Wayback Machine  (az.)
3. ↑  Metkalf qayıtdı **http://online.ekspress.az/** Arxivləşdirilib 2015-09-26 at the Wayback Machine  (az.)

Xarici keçidlər
---------------

* Profile on usavolleyball.org Arxivləşdirilib 2008-01-04 at the Wayback Machine
* Player profile on FIVB
Nagoya
**Naqoya** (yap. 名古屋) - Yaponiyanın Xonsyu adasında liman-şəhər.
Tokay rayonunun iqtisadiyyatı Naqoya limanından asılıdır. Liman bir ildə 110 mln. ton yük mübadiləsi aparır.

Əhalisi
-------

Naqoya şəhəri Yaponiyanın ən sıx məskunlaşmış 4-cü şəhəridir. Əhalisinin sayı 2220738 (2006) nəfərdir.

Turizm
------

Zəngin və qədim mədəni irsə malik şəhərin iqlimi çox əlverişli, əhalisi isə mehriban və qonaqpərvərdir. Şəhərin tanınmış yerlərindən Tokuqava muzeyini, Naqoya qəsrini, Botanika bağını, Hiqasiyama zooparkını, Hərbi-dəniz arsenalını, Atsuta sintoit məbədini, Nittaydzi ibadətgahını, Naqoya televiziya qülləsini, stansiyasını, Midlend meydanını, Toyota avtomobil muzeyini, Naqoya Noh teatrını və s. qeyd etmək olar.

İstinadlar
----------

1. 1 2 3  Lamiyə Əliyeva, *Dünya universitetləri: Naqoya Universiteti* Arxivləşdirilib 2014-09-09 at the Wayback Machine, "Azərbaycan müəllimi" qəzeti, 23.09.2011, № 37, səh. 8-9 Arxivləşdirilib 2021-01-21 at the Wayback Machine.  (az.)

Xarici keçidlər
---------------

* city.nagoya.jp — Naqoyanın rəsmi saytı


|  |  |
| --- | --- |
|  | *Yaponiya ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Bu adın digər istifadə formaları üçün bax: Kolanı.

**Kolanı** — Azərbaycan Respublikasının Salyan rayonunun inzibati ərazi vahidində kənd.

Salyan rayonunun Qarabağlı inzibati ərazi vahidinə daxil olan kənd. Düzənlikdədir.

Tarix
-----

XIX əsrdə Dağ Kolanı adı ilə Quşçu-Şamaxı yolu üstündə yaşayan kolanılar suyun olmaması üzündən Pirsaat çayının sol sahilinə köçərək indiki kəndin əsasını qoymuşlar. Yerli əhali yaşayış məntəqəsini Qumlavar Kolanısı da adlandırır. Oykonim kolanı tayfasının adı ilə bağlıdır.

Əhalisi
-------

Bu kənddə Kolanlı tayfası meskunlaşıb təqribi olaraq 1845-ci illərdən məskunlaşan Kolanlılar buradan: Biləsuvar, Əli-bayramlı, Şamaxı və Naxçıvanın cənub qərbində oğuz türk tayfasından olan bu Kolanlılar adət-ənənələrini davam etdirirlər. Kolanlı tayfası qədim türk tayfaları arasında ən böyük tayfalardandır.

Salyan rayonunda yerləşən kolanlı tayfası özüdə 3 hissəyə bölünüb: Şahbazlılar, Mənsimovlar və Məmmədovlar nəsli, lakin Məmmədovlar sonradan Şamaxıya köç ediblər bununla da əlaqə tam olaraq kəsilib. 

Hal-hazırda Şahbazlılar və Mənsimovlar Biləsuvar rayonunda (keçmış Puşkin) r-nunda daha çox məskunlaşıblar.[*mənbə göstərin*]

Foto məlumatlar
---------------

**Kolanı kəndi 2018**

Din
---

Kənddə "İmam Əli" məscidi dini icması fəaliyyət göstərir.

İstinadlar
----------

1. ↑  "Azərbaycan toponimlərinin ensiklopedik lüğəti". İki cilddə. I cild. Bakı, "Şərq-Qərb", 2007.
2. ↑  MÜSƏLMAN DİNİ İCMALAR - 2018-ci ildə qeydiyyatdan keçənlər Arxivləşdirilib 2019-12-08 at the Wayback Machine. scwra.gov.az  (az.)

| ⛭Salyan rayonunun yaşayış məntəqələri |
| --- |
| Şəhərlər | Salyan |  |
| Qəsəbələr | Qaraçala • Qırx Çıraq |
| Kəndlər | Abadkənd • Alçalı • Arbatan • Aşağı Kürkəndi • Aşağı Noxudlu • Beştalı • Bəşirbəyli • Bəydili • Birinci Varlı • Boranıkənd • Cəngan • Çadırlı • Çuxanlı • Dayıkənd • Düzənlik • Ərəbqardaşbəyli • Gəncəli • Gomuşçu • Həsənli • Xələc • Xıdırlı • Xocalı • Xurşud • İkinci Varlı • Kərimbəyli • Kolanı • Kür Qaraqaşlı • Kürsəngi • Qarabağlı • Qardili • Qızılağac • Quyçu • Marışlı • Pambıqkənd • Parça Xələc • Peyk • Piratman • Sarvan • Seyidan • Seyidlər • Seyidsadıqlı • Şəkərli • Şorsulu • Təzəkənd • Yenikənd • Yeni Uluxanlı • Yolüstü • Yuxarı Noxudlu |

|  |  |
| --- | --- |
| Salyan rayonu | *Salyan rayonu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |

|  |  |
| --- | --- |
| Kənd | *Kənd ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Vikipediyada bu adlı digər şəxslər haqqında da məqalələr var; bax: Bilal.

**Bilal Əliyev** — Azərbaycan müğənnisi; Azərbaycan Respublikasının əməkdar artisti (2000), Azərbaycan Respublikasının xalq artisti (2009).

Həyatı
------

Bilal Şahşirin oğlu Əliyev 18 noyabr 1959-cu ildə Salyan rayonunun Kür Qaraqaşlı kəndində anadan olub.

Bilal Şahşirin oğlu Əliyev 1982-ci ildə A. Zeynallı adına Musiqi Texnikumunun "Xanəndə" fakültəsinə daxil olmuş, 1986-cı ildə texnikumu müvəffəqiyyətlə bitirmişdir. Əmək fəaliyyətinə həmin ildən R. Behbudov adına Azərbaycan Dövlət Mahnı Teatrında vokalçı vəzifəsi ilə başlamışdır. 1990-cı ildən 1993-cü ilədək "Tərəqqi" mühəndis-kompüter mərkəzində, "İlkin" studiyasında vokalçı vəzifəsində çalışıb. 1993-cü ildən R. Behbudov adına Azərbaycan Dövlət Mahnı Teatrında vokalçı kimi fəaliyyət göstərir.

O, Türkiyənin Ankara, İstanbul, Kırıkkale və digər şəhərlərində keçirilən festivallarda, Avstriyanın Vyana şəhərində, Rusiya Federasiyasının bir çox şəhərlərində, Ukraynanın Kiyev şəhərində keçirilən "Azərbaycan Məd Almaniyanın yenidən birləşməsinin X ildönümünə həsr olunmuş EKSPO–2000 sərgisinin rəsmi dəvəti ilə Almaniyada, Azərbaycan Respublikasının Avropa Şurasına qəbul edilməsinin I ildönümü münasibətilə Fransanın Strassburq şəhərində keçirilən tədbirlərdə öz məlahətli səsi ilə Azərbaycan musiqisini yüksəklərə qaldırmışdır.

Son illərdə B. Əliyev Almaniyanın Mayns şəhərində və Moskvada "Azərbaycan Mədəniyyəti günləri"ndə, Yekaterinburqda Novruz Bayramı ilə əlaqədar keçirilən tədbirlərdə iştirak etmiş, Azərbaycan musiqisini tərənnüm etmişdir.

Azərbaycan Dövlət Mədəniyyət və İncəsənət Universitetini bitirmişdir.

2000-ci ilin oktyabr ayından Azərbaycan Respublikası Prezidentinin fərmanı ilə "Əməkdar Artist" fəxri adına layiq görülmüşdür.

Bilal Əliyevə Azərbaycan prezidentinin 28 oktyabr 2000-ci il tarixli Fərmanı ilə Azərbaycan mədəniyyətinin inkişafındakı xidmətlərinə görə "Əməkdar artist", Azərbaycan prezidentinin 2 iyul 2009-cu il tarixli Sərəncamı ilə Azərbaycan musiqisinin inkişafındakı xidmətlərinə görə "Azərbaycan Respublikasının xalq artisti" fəxri adları verilmişdir.

İstinadlar
----------

1. ↑  *"Azərbaycan Respublikasının mədəniyyət xadimlərinə fəxri adların verilməsi haqqında"* Azərbaycan Respublikası Prezidentinin 28 oktyabr 2000-ci il tarixli, 414 nömrəli Fərmanı. Arxivləşdirilib 2022-09-26 at the Wayback Machine e-qanun.az  (az.)
2. ↑  *"B. Ş. Əliyevə "Azərbaycan Respublikasının xalq artisti" fəxri adının verilməsi haqqında"* Azərbaycan Respublikası Prezidentinin 2 iyul 2009-cu il tarixli, 367 nömrəli Sərəncamı. Arxivləşdirilib 2021-07-09 at the Wayback Machine e-qanun.az  (az.)

Xarici keçidlər
---------------

Bilal Əliyev Rəşid Behbudovun ölümü haqqında
**Həsən Hüseyn oğlu Yaqubov** - əsgər, İkinci Vətən müharibəsi şəhidi

Həyatı
------

Həsən Hüseyn oğlu Yaqubov 1990-cı ilin 13 aprelində Beyləqan rayonu Şəfəq qəsəbəsində anadan olub.

Hərbi xidməti
-------------

Həsən Yaqubov Ermənistanın işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində sürücü kimi iştirak edib. Həsən Yaqubov 2021-ci il yanvarın 12-də Xocalı rayonunda avto qəza nəticəsində şəhid olub .
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Həsən Yaqubov ölümündən sonra "Cəbrayılın azad olunmasına görə" medalı ilə təltif edilib.

Təltifləri
----------

* (24.12.2020) — "Cəbrayılın azad olunmasına görə" medalı (ölümündən sonra)

İstinadlar
----------

1. 1 2  *Normativ hüquqi sənədlərin vahid internet bazası.* "Azərbaycan Silahlı Qüvvələrinin hərbi qulluqçularının "Cəbrayılın azad olunmasına görə" medalı ilə təltif edilməsi haqqında Azərbaycan Prezidentinin 24.12.2020-ci il tarixli Sərəncamı". www.e-qanun.az ( (az.)). 24.12.2020. 2021-01-16 tarixində arxivləşdirilib. İstifadə tarixi: 24.12.2020.